6.  โครงการดำเนินงานในอนาคต

    1.  บริษัท ที.เค.เอส. สยามเพรส แมเนจเม้นท์ จำกัด มีโครงการ

1.ก่อสร้างอาคารคลังสินค้า เพื่อเป็นส่วนขยายในการเก็บสินค้าวัตถุดิบ และสินค้าสำเร็จรูป
เพื่อให้บริการบริหารแบบพิมพ์ธุรกิจให้แก่องค์กรขนาดใหญ่ โดยมีมูลค่าก่อสร้าง 50.0 – 60.00
ล้านบาท โดยเริ่มก่อสร้าง เดือน กันยายน 2550 คาดว่าจะแล้วเสร็จในเดือน มีนาคม 2551
พื้นที่ใช้สอยประมาณ 7,000 ตรม

2.บริษัทได้ตั้งงบประมาณเพื่อการลงทุนในธุรกิจการพิมพ์ สำหรับปี 2551 จำนวน 100.00 ล้านบาท
เพื่อใช้ในการขยายธุรกิจและการสั้งซื้อปรับปรุงเครื่องจักรและอุปกรณ์

2.  บริษัท ซินเน็ค (ประเทศไทย) จำกัด (มหาชน)

  1.ดำเนินเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย
  โดยมีรายละเอียดดังนี้

จะเสนอขายหุ้นเพิ่มทุนจำนวน 180,000,000 หุ้น ให้แก่ประชาชนและบุคคลทั่วไป
และออกใบสำคัญแสดงสิทธิชนิดระบุชื่อผู้ถือและไม่สามารถโอนเปลี่ยนมือได้ จำนวน 25,000,000
หน่วย ให้แก่กรรมการและพนักงานของ บริษัท
ภายใต้โครงการเสนอขายหลักทรัพย์ที่ออกใหม่แก่กรรมการหรือพนักงาน (ESOP)
โดยหลังจากการเสนอขายหุ้นสามัญเพิ่มทุนต่อประชาชนและบุคคลทั่วไปในครั้งนี้
บริษัทจะมีทุนจดทะเบียน เท่ากับ 705,000,000 บาท และมีทุนชำระแล้ว เท่ากับ 680,000,000
บาท

หุ้นสามัญเพิ่มทุนของ บริษัท ซินเน็ค (ประเทศไทย) จำกัด (มหาชน)

  ผู้ออกหลักทรัพย์: บริษัท ซินเน็ค (ประเทศไทย) จำกัด (มหาชน)

  ประเภทของหลักทรัพย์: หุ้นสามัญเพิ่มทุน

  จำนวนหุ้นสามัญ: 180,000,000 หุ้น

  การจัดสรร: 1) จำนวน 130,000,000 หุ้น จะจัดสรรให้แก่ประชาชนและบุคคลทั่วไป

2)  จำนวนไม่เกิน 50,000,000 หุ้น จะจัดสรรให้แก่ผู้ถือหุ้นสามัญของบริษัทฯ
    ตามสัดส่วนการถือหุ้น (Pre-emptive Right)

  มูลค่าที่ตราไว้: 1 บาท ต่อหุ้น

  วิธีการการเสนอขาย: เสนอขายหุ้นสามัญเพิ่มทุนให้แก่ประชาชนและบุคคลทั่วไป

  อัตราส่วนการจัดสรรและวันปิดสมุด มอบหมายให้คณะกรรมการบริษัทฯ
  เป็นผู้กำหนดอัตราส่วนการจัดสรรและวันปิดสมุด

  ทะเบียนเพื่อกำหนดผู้ได้รับสิทธิ ทะเบียนเพื่อกำหนดผู้ได้รับสิทธิดังกล่าว
  โดยจะกำหนดภายหลังจากที่สำนักงาน

  ในส่วน Pre-emptive Right คณะกรรมการกำกับหลักทรัพย์และตลาดหลักทรัพย์ (“สำนักงาน
  กลต.”) ได้อนุมัติให้ ซินเน็ค เสนอขายหุ้นเพิ่มทุนต่อประชาชนและบุคคลทั่วไป
  โดยตามระเบียบของตลาดหลักทรัพย์แห่งประเทศไทย (“ตลท.”) ต้องแจ้งล่วงหน้าไม่น้อยกว่า
  14 วัน

  ราคาเสนอขาย: ยังมิได้กำหนดราคา ทั้งนี้
  ราคาเสนอขายหุ้นสามัญเพิ่มทุนในส่วนที่จัดสรรให้แก่ผู้ถือหุ้นสามัญของบริษัทฯ
  จะเป็นราคาเดียวกันกับราคาเสนอขายหุ้นสามัญเพิ่มทุนให้แก่ประชาชนและบุคคลทั่วไป

  ระยะเวลาที่เสนอขาย: ภายหลังจากสำนักงาน กลต. อนุมัติให้ ซินเน็ค
  เสนอขายหุ้นสามัญเพิ่มทุนต่อประชาชน และ ตลท. อนุมัติคำขอให้รับหุ้นสามัญของ ซินเน็ค
  เป็นหลักทรัพย์จดทะเบียน โดยมีเงื่อนไขให้มีการกระจายการถือหุ้นรายย่อยให้ครบถ้วน

ใบสำคัญแสดงสิทธิของ บริษัท ซินเน็ค (ประเทศไทย) จำกัด (มหาชน)

ผู้ออกหลักทรัพย์: บริษัท ซินเน็ค (ประเทศไทย) จำกัด (มหาชน)

  ประเภทของหลักทรัพย์: ใบสำคัญแสดงสิทธิที่จะซื้อหุ้นสามัญของ ซินเน็ค
  ที่ออกให้แก่กรรมการและพนักงานของ ซินเน็ค
  ภายใต้โครงการเสนอขายหลักทรัพย์ที่ออกใหม่แก่กรรมการหรือพนักงาน (ESOP)
  ชนิดระบุชื่อผู้ถือและไม่สามารถโอนเปลี่ยนมือได้

จำนวนใบสำคัญแสดงสิทธิ: 25,000,000 หน่วย

  จำนวนหุ้นที่รองรับการใช้สิทธิ: 25,000,000 หุ้น คิดเป็นร้อยละ 3.55
  ของทุนจดทะเบียนทั้งหมดของ ซินเน็ค
  หลังจากการเสนอขายหุ้นใหม่ต่อประชาชนและบุคคลทั่วไปในครั้งนี้

ราคาเสนอขายใบสำคัญแสดงสิทธิ: 0 บาท ต่อหน่วย

วิธีการการเสนอขาย: เสนอขายใบสำคัญแสดงสิทธิให้แก่กรรมการและพนักงานของ ซินเน็ค

อายุของใบสำคัญแสดงสิทธิ: 5 ปี นับจากวันที่ออกและเสนอขายใบสำคัญแสดงสิทธิ

ราคาการใช้สิทธิ: ต่ำกว่าราคาเสนอขายให้แก่ประชาชนและบุคคลทั่วไปในครั้งนี้ ร้อยละ 25

  ระยะเวลาที่เสนอขาย: ภายหลังจากสำนักงาน กลต. อนุมัติให้ ซินเน็ค
  เสนอขายใบสำคัญแสดงสิทธิที่จะซื้อหุ้นสามัญของ ซินเน็ค ต่อกรรมการและพนักงานของ ซินเน็ค

อัตราการใช้สิทธิ: ใบสำคัญแสดงสิทธิ 1 หน่วย มีสิทธิซื้อหุ้นสามัญได้ 1 หุ้น

  ระยะเวลาการใช้สิทธิ: ผู้ถือใบสำคัญแสดงสิทธิสามารถใช้สิทธิซื้อหุ้นสามัญของ ซินเน็ค
  ได้ในทุกวันทำการสุดท้ายของเดือนมิถุนายนและธันวาคม
  นับจากวันใช้สิทธิซื้อหุ้นสามัญครั้งแรกตามที่ระบุในใบสำคัญแสดงสิทธิจนครบกำหนดอายุใบสำคัญแสดงสิทธิ
  โดยให้ยึดวันครบกำหนดอายุดังกล่าวเป็นวันสุดท้ายของการใช้สิทธิ

  เงื่อนไขการใช้สิทธิ ผู้ถือใบสำคัญแสดงสิทธิสามารถใช้สิทธิซื้อหุ้นสามัญของ ซินเน็ค
  ได้ตามสัดส่วนดังนี้

  ระยะเวลาการใช้สิทธิ อัตราการใช้สิทธิแปลงสภาพ*

  ครั้งที่ 1 10.00%

  ครั้งที่ 2 7.50%

  ครั้งที่ 3 7.50%

  ครั้งที่ 4 10.00%

  ครั้งที่ 5 10.00%

  ครั้งที่ 6 12.50%

  ครั้งที่ 7 12.50%

  ครั้งที่ 8 15.00%

  ครั้งที่ 9 15.00%

  *คำนวณจากใบสำคัญแสดงสิทธิทั้งหมดที่ผู้ถือใบสำคัญแสดงสิทธิแต่ละคนได้รับจัดสรรจากบริษัทฯ

  ทั้งนี้ ใบสำคัญแสดงสิทธิที่เหลือจากการใช้สิทธิหรือไม่ถูกใช้สิทธิในวันกำหนดใช้สิทธิใดๆ
  สามารถสะสมเพื่อนำไปใช้สิทธิได้ในวันกำหนดใช้สิทธิครั้งต่อไป ตลอดอายุของใบสำคัญแสดงสิทธิ

  นายทะเบียนใบสำคัญแสดงสิทธิ: บริษัท ซินเน็ค (ประเทศไทย) จำกัด (มหาชน)

  ตลาดรองของใบสำคัญแสดงสิทธิ: ซินเน็ค
  จะไม่นำใบสำคัญแสดงสิทธิที่เสนอขายในครั้งนี้เข้าจดทะเบียนเป็นหลักทรัพย์จดทะเบียน
  แต่จะนำหุ้นสามัญที่เกิดจากการใช้สิทธิของกรรมการและพนักงานเข้าจดทะเบียนเป็นหลักทรัพย์จดทะเบียนใน
  ตลท.

  2.วางแผนการขยายธุรกิจไปยังผู้บริโภคมากขึ้น
  โดยจะทำการขยายช่องทางการจัดจำหน่ายของบริษัทฯ ในรูปแบบ CNEX Shop
  ซึ่งเป็นร้านค้าในรูปแบบ Franchise ที่เจาะกลุ่มลูกค้าระดับกลาง-สูง โดยบริษัทฯ
  คาดว่าจะดำเนินการขยายสาขาให้ได้ทั้งหมด 250 สาขา ภายในระยะเวลา 5 ปี นอกจากนั้น
  บริษัทฯ จะมุ่งเน้นในผลิตภัณฑ์ที่บริษัทฯ เป็นตัวแทนจัดจำหน่ายแต่เพียงผู้เดียว
  โดยการขยายตราสินค้า และฐานลูกค้าให้ครอบคลุมมากขึ้น
  พร้อมทั้งมุ่งเน้นการผลิตสินค้าประเภทคอมพิวเตอร์แบบสั่งประกอบ (CTO:
  Configuration-to-Order) ภายใต้ตราสินค้า Lemel มากขึ้น
  และมุ่งเน้นงานด้านบริการที่สามารถเพิ่มรายได้ให้แก่บริษัทฯ มากขึ้น โดยบริษัทฯ
  จะรับบริการเป็นศูนย์บริการซ่อมสินค้าให้แก่สินค้าที่บริษัทฯ เป็นตัวแทนจำหน่าย
  เพื่อเป็นการลดภาระการซ่อมสินค้าของผู้ผลิตที่ไม่มีหน่วยซ่อมสินค้าของตัวเอง ทั้งนี้
  บริการซ่อมสินค้าดังกล่าวจะดำเนินงานโดยบริษัท พริซึ่ม โซลูชั่นส์ จำกัด
  ซึ่งเป็นบริษัทย่อยของบริษัทฯ